gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl pt de gl gl gl gl gl gl gl gl gl gl gl zh en sv fr de de gl gl gl gl gl gl gl es gl gl gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Pasan os anos e non se pon freo ao intrusismo na nosa profesión"
Domingo, 02 de outubro de 2022
Na súa asemblea anual, a Federación de Redeiras lembra os principais problemas que afogan ao sector: a competencia desleal e a falta de relevo xeracional. Vídeo no interior.
Tags: mar pesca redeiras
En Galiza hai unhas 1.200 redeiras, das que só 700 cotizan á Seguridade Social
"Que se poña orde no sector pesqueiro e na profesión das redeiras". Este é o chamado que fai a Federación Galega de Redeiras Artesáns ás administracións, mais é unha demanda que veñen formulando dende hai xa moitos anos. Das 1.200 redeiras que se estima que traballan en Galiza, só 700 o fan de xeito legal, unha proporción que fai que as verdadeiras profesionais teñan que facer fronte á competencia ilegal daquelas que non pagan impostos e, polo tanto, se poden permitir cobrar o seu traballo a un prezo máis económico.
Este sábado, celebran en Compostela a súa asemblea anual, unha cita na que poñen en común os problemas do día a día de cada unha das asociacións que se reparten polo país. A presidenta da Federación, Evangelina Martínez, considera moi importantes estas xuntanzas, xa que lles permite "analizar cales son os problemas de cada porto e poñer sobre a mesa as nosas reivindicacións". Con todo, estas demandas non defiren moito das que xa lle teñen presentado ás diferentes administracións: o devandito intrusismo, a falta de relevo xeracional, o recoñecemento das enfermidades profesionais ou a mellora das infraestruturas e da formación.
Nesta ocasión, á xuntanza acudiu a conselleira de Mar, Rosa Quintana, quen se comprometeu coas redeiras a "loitar contra a lacra do intrusismo" e traballar na formación de novas xeracións, nunha actividade con considerou "un elo máis cunha significación moi especial no mundo da pesca". Pola súa parte, a presidenta do colectivo agradeceu o apoio e o compromiso. "Temos que recoñecer que esta nova conselleira está demostrando moito interese pola federación e polo noso traballo", asegura Martínez a Vieiros.
Agora, será en setembro cando Consellaría do Mar e redeiras se senten nunha mesma mesa a buscar solucións. Con todo, a presidenta das profesionais do enmalle adianta que é a administración a que ten que poñer remedio aos grandes males do sector: "a solución non a temos que dicir nós", explica, "está claro que falta orde no sector, que non pode valer todo; ilegais traballando nas súas casas competindo deslealmente con nós, portos nos que non hai redeiras para determinadas artes coma o cerco...; nós estamos explicando os nosos problemas e cremos que xa é hora de que teñamos unha resposta".
Con respecto ás medidas tomadas polo anterior goberno bipartito, Martínez asegura que houbo adiantos. "Temos que recoñecer que dende certos departamentos como a Secretaría Xeral de Igualdade nos axudaron bastante", explica. "Impulsouse o asociacionismo, de xeito que hoxe a Federación integra xa a tres novos colectivos de redeiras que antes non estaban nin organizadas; fomentouse o cooperativismo e a formación, para que puideramos saír adiante de xeito máis independente; e en suma, traballouse na visibilización do noso traballo".
Con todo, e malia os pasiños que pouco a pouco se van dando, as redeiras coinciden en subliñar que queda aínda moito por facer para dignificar esta profesión, arraigada na nosa cultura mariñeira e exemplo de teimuda supervivencia ao carón do mar.
Anterior: Redeiras, unha profesión por dous euros á hora
Federación de Redeiras Galegas Artesáns
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Vídeo: recuperamos unha xornada compartida coas redeiras de Cangas
As redeiras entenden que a nova conselleira de Mar é receptiva ás súas demandas
Tamén agradecen os pasos dados polo anterior goberno bipartito, fundamentalmente en formación e asociacionismo
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto